Vennesla gamle kirke

Vennesla gamle kirke er en langkirke i Vennesla kommune, Agder fylke. Etter en langtrukken byggeprosess ble kirken ferdig i oktober 1829, men den ble først innviet 22. august 1830. Vennesla gamle kirke ble erstattet av nye Vennesla kirke i 2022, som også overtok det opprinnelige kirkenavnet.

Skipet og koret (i samme bygningskropp) er av stein, mens vesttårnet med sidebygg samt sakristitilbygget i øst er av tre. Tårnet ble gjort høyere i 1886, og interiøret ble restaurert i 1925. Kirken avløste ei trekirke, trolig oppført i lafteverk, ifølge Riksantikvaren fra cirka 1640. Det har trolig også stått ei kirke der før den tid, for «Wendislaa kiercke» nevnes i 1620 og man tror den må ha vært gammel (trolig stavkirke), siden ei ny ble reist et par tiår senere.

Vennesla gamle kirke var prostikirke i Otredal prosti.

Det er kirkegård inntil kirken og på den andre siden av fylkesvei 405.

 Referanser 

 Litteratur 



 Eksterne lenker 


 Vennesla kommune
  Kirker i Norge  (Kirchen in Norwegen)

Kategori:Kirker i Vennesla
Kategori:Kirker i Otredal prosti
Kategori:Kulturminner i Vennesla
Kategori:Norske kirker fra 1830
Kategori:Langkirker i Agder og Telemark bispedømme